Sura 19.
<s>Sura XIX</s>

<s>Marija</s>

<s>Kur'an časni (Tomislav Dretar)</s>

<s>Religija</s>

<s>U ime Allaha:
Onog koji čini milosrđe,
Milosrdnog.</s>

<s>1	Kjaf.</s><s>Ha.</s><s>Ja.</s><s>Ajin.</s><s>Sad.</s><s>2	Pripovijest o milosrđu tvog Gospodara
	prema svom sluzi Zahariju.</s>

<s>3	Kad on zazva svog Gospodara 
	u jednom tajnom zazivanju,</s>

<s>4	on reče:
	« Gospodare moj!</s><s>Moje su kosti oslabile,
	moja je glava pobjelila.</s>

<s>Gospodare moj!</s><s>Nikad ja nisam bio nesretan
	dok sam te molio!</s>

<s>5	Ja se bojim ponašanja svojih bliskih
	  poslije moje smrti.</s>

<s>Moja je žena nerotkinja;
	dodijeli meni, međutim,
	jednog potomka došlog od tebe.</s>

<s>6	On će naslijediti mene;
	on će naslijediti obitelj Jakubljevu.</s>

<s>Moj Gospodare!</s><s>Učini da on tebi bude po volji !»</s>

<s>7	« O Zaharije!</s><s>Navješćujemo ti dobru vijest o jednom dječaku;
	njegovo će ime biti Jahija.
	- U prošlosti mi nismo nikom dali
	takvo ime » -</s>

<s>8	Zaharije reče:
	« Gospodare moj!</s><s>Kako ću ja imati jednog dječaka?</s><s>Moja je žena nerotkinja
	a ja sam dosegao dob staračke nemoći » .</s>

<s>9	On reče:
	« To je tako:
	tvoj je Gospodar rekao:
			"To je meni lako:
	ja sam tebe negda stvorio,
	tada kad si bio ništa" ».</s>

<s>10	Zaharije reče:
	« Gospodare moj!</s><s>Dodijeli meni jedan znak !»</s>

<s>On reče:
	« Evo tvog znaka:
	tokom tri puna dana
	ti nećeš govoriti ljudima ».</s>

<s>11	Zaharije tad iziđe iz svetišta
	da bi se uputio prema svom narodu.</s><s>Allah mu objavi:
	« Slavite svoje hvalospjeve, jutrom i s večeri »...</s>

<s>12	« O, Jahija!</s><s>Čvrsto drži Knjigu !»</s>

<s>Mi smo njemu dali Mudrost
	- onda dok je još bio malo dijete –
13	i nježnost i čistoću.</s>

<s>On se bojaše Allaha;
14	bio je dobar prema svojim roditeljima;
	nije bio ni nasilan, ni neposlušan.</s><s>15	Nek Mir bude snjim:
	u dan kad se rodi;
	u dan kad bude umro;
	u dan kad bude uskrsnuo!</s>

<s>16	Spomeni Maryamu,   u Knjizi.</s><s>Ona napusti svoju obitelj
	i poveče se u jedno mjesto na Orijentu.</s>

<s>17	Ona postavi jedan veo između sebe i svojih.</s>

<s>Mi smo joj poslali svoj Duh:
	On joj se predstavi
	u obliku jednog savršenog čovjeka.</s><s>18	Ona reče:
	« Ja tražim zaštitu protiv tebe,
	u Milosrdnoga;
	ako se ti ipak bojiš Allaha !»</s>

<s>19	On reče:
	« Ja sam samo poslanik tvog Gospodara
	da bih ti dao jednog čistog dječaka ».</s>

<s>20	Ona reče:
	« Kako ću ja imati jednog dječaka?</s><s>Ni jedan me smrtnik nije nikad dotakao
	i ja nisam prostitutka ».</s>

<s>21	On reče:
	«To je ovako:
	Tvoj je Gospodar rekao:
			"Meni je to lako".</s>

<s>Mi ćemo od njega načiniti jedan
			Znak ljudima;
	Jedno svoje milosrđe.</s><s>Odluka je neopoziva ».</s>

<s>22	Ona zače jedno dijete
	po tome ona se povuče s njim u jedno udaljeno mjesto.</s>

<s>23	Bolovi ju iznenadiše
	pokraj stabla jedne palme.</s>

<s>Ona reče:
	« Nesretna ja!</s><s>Da sam već mrtva,
	potpuno zaboravljena !»</s>

<s>24	Dijete koje se nađe na njenim nogama pozva ju:
	« Ne žalosti se!</s><s>Tvoj je Gospodar načinio da izbije jedan potok kod tvojih nogu.</s>

<s>25	Protresi spram sebe palmino stablo;
	ono će pustiti da padnu na tebe datulje zrele i svježe.</s><s>26	Jedi, pij i prestani plakati-</s>

<s>Kad budeš vidjela kakvog smrtnika,
	reci:
	"Ja sam posvetila jedan post Milosrdnome;
			danas neću nikome govoriti" ».</s>

<s>27	Ona ode k svojima,
	noseći dijete.</s><s>Oni rekoše:
	« O Marijo!</s><s>Ti si načinila nešto ogavno!</s>

<s>28	O sestro Aronova!</s><s>Tvoj otac nije bio jedan zao čovjek
	a tvoja majka ne bijaše prostitutka ».</s>

<s>29	Ona uputi jedan znak prema novorođenčetu
	i oni tada rekoše:
	« Kako ćemo govoriti
	jednom malenom djetetu u kolijevci? »</s>

<s>30	Ovaj reče:
	Ja sam, uistinu, sluga Allahovi .</s><s>On mi je dao Knjigu;
	on je od mene načinio jednog Poslanika   ;
31	on me je blagoslovio gdje god da budem.</s>

<s>On mi je preporučio molitvu i milostinju
	- toliko koliko budem živio –
32	i dobrotu prema svojoj majci.</s><s>On me nije načinio ni nasilnog, ni nesretnog.</s>

<s>33	Nek Mir bude sa mnom,
	u dan kad sam se rodio,
	u dan kad ću umrijeti,
	u dan kad budem uskrsnuo ».</s>

<s>34	Ovo je Isa a.s. , sin Maryamin .</s><s>Riječ Istine u koju oni još sumnjaju.</s>

<s>35	Nije prilično da Allah  sebi daruje sina;
	ali Slava njemu! ...</s><s>Kad je odredio jednu stvar,
	on joj je rekao:» Budi!» ...
	i ona jest.</s>

<s>36 Allah je, uistinu, moj Gospodar i vaš Gospodar.</s><s>Obožavajte ga!</s><s>To vam je pravi put!</s>

<s>37	Stranke su se rasmimoilazile među sobom:
	Nesretni oni koji nisu vjerovali
	u sabor na jedan strašni Dan.</s>

<s>38	Slušaj i vidi šta će im se dogoditi
	na Dan kad oni k nama dođu.</s>

<s>Nepravedni se danas nalaze
	u jednoj očitoj zabludi.</s>

<s>39	Upozori ih na Dan jadikovanja
	kad odluka bude donesena
	a oni su još bezbrižni
	i ne vjeruju pak.</s>

<s>40	Mi smo ti, uistinu, koji će naslijediti zemlju
	i sve ono što se na njoj nalazi.</s><s>Oni će biti dovedeni pred nas.</s>

<s>41	Spomeni Ibrahim  a u Knjizi.</s><s>To bi jedan pravednik i prorok.</s>

<s>42	On reče svom ocu:
	« O oče moj!</s><s>Zašto ti obožavaš
	ono što ne čuje,
	ono što ne vidi,
	ono što ne služi ničemu?</s>

<s>43	O moj oče!</s><s>Ja sam primio Znanost
	koja tebi nije došla.</s>

<s>Slijedi mene:
	ja ću te uputiti na pravi put.</s>

<s>44	O oče moj!</s><s>Ne obožavaj Demona;
	Demon je pobunjenik protiv Milosrdnoga.</s>

<s>45	O moj oče!
	ja se bojim
	da ti Milosrdni ne dosudi kaznu
	i da ti ne postaneš slugan Demonu ».</s>

<s>46	On reče:
	« O Ibrahime!</s><s>Ćutiš li ti neprijateljstvo spram mojih božanstava?</s><s>Ako li ne prestaneš ja ću te kamenovati.</s><s>Udalji se od mene na stanovito vrijeme ».</s>

<s>47	Ibrahim   reče:
	« Blagoslovljen budi!</s><s>Ja ću iskati za tebe
	oprost u mog Gospodara.</s><s>On je dobrohotan prema meni.</s>

<s>48	Ja se udaljujem od vas
	i od onoga što vi zazivate osim Allaha.</s>

<s>Ja zazivam mog Gospodara;
	možda ja neću biti nesretan
	u molitvi koju upućujem Gospodaru svom ».</s>

<s>49	Kad se Ibrahim   bi udaljio od tih ljudi
	i od onoga što oni obožavaše osim Allaha,
	mi smo njemu dali Izaka i Jakuba,
	i mi smo od svakog od njih načinili Poslanika   .</s>

<s>50	Mi smo im dodijelili milosrđe svoje;
	mi smo im podarili jedan uzvišeni jezik istine.</s>

<s>51	Spomeni Musu u Knjizi;
	on bijaše ozbiljan
	bio je apostol i prorok.</s>

<s>52	Mi smo ga pozvali s desne strane Planine,
	i, poput kakvog pouzdanika,
	mi smo ga primaknuli k sebi.</s>

<s>53	Dali smo mu njegovog brata Arona
	  kao Poslanika   ,
	i sve to iz našeg milosrđa.</s>

<s>54	Spomeni Ismaela u Knjizi;
	on bijaše iskren u svojem obećanju;
	on bijaše apostol i prorok.</s>

<s>55	On zapovijedi svojoj obitelji molitvu i milostinju.</s><s>On bijaše prihvaćen od svog Gospodara.</s>

<s>56	Spomeni Idriza u Knjizi;
	on bi pravedan i bi prorok;
57	mi smo ga uzdigli na jedno uzvišeno mjesto.</s>

<s>58	Evo onih koje je Allah  ispunio svojim milostima:
	među prorocima potomstvo Adamovo;
	među onima koje mi bijasmo nosili s Nuhom ;
	među potomstvom Ibrahima i Izraila;
	među onima koje smo mi upravili
	i koje smo mi izabrali.</s>

<s>Oni se prostriješe i plakaše
	kad Ajeti Milosrdnoga
	  njima bijahu priopćeni.</s>

<s>59	Njihovi nastavljači poslije njih
	 napustiše molitvu
	i slijediše svoje strasti.</s><s>Oni će potpuno zabludjeti.</s>

<s>60	Što se tiče onih koji su se pokajali;
	onih koji vjeruju i koji čine dobro:
	evo onih koji će ući u Vrt
	i koji neće biti oštećeni.</s>

<s>61	Vrtovi Edenski su obećani, od Milosrdnoga,
	njegovim slugama koji su vjerovali u Tajnu.
	- Da, njegovo će se obećanje uskoro ispuniti –</s>

<s>62	Oni tu nisu čilu nikakve nekorisne riječi,
	samo: «Mir!...»
	Oni će primati svoju hranu
	jutrom i s večeri.</s>

<s>63	Takav je Vrt kojeg će naslijediti
	oni od naših slugu koji se Allaha boje.</s>

<s>64	Mi ne silazimo
	osim po zapovijedi tvog Gospodara.</s><s>Njemu pripada ono što je pred nama,
	ono što je iza nas
	i ono što se nalazi između jednog i drugog.
	- Tvoj Gospodar ne zaboravlja ništa –</s>

<s>65	Obožavaj Gospodara nebesa i zemlje
	i onoga što je između toga dvoga.</s>

<s>Budi postojan u svom obožavanju.</s><s>Poznaješ li mu imenjaka?</s>

<s>66	Čovjek reče:
	« Hoće li on učiniti da iziđem živ iz groba
	kad ja budem umro?»</s>

<s>67	Čovjek se ne sjeća
	da smo ga mi negda stvorili
	kad je bio ništa?</s>

<s>68	Po tvom Gospodaru!</s><s>Mi ćemo njih sakupiti sigurno,
	njih i demone.</s>

<s>Stavićemo ih klećeće
	uokolo Pakla,</s>

<s>69	po tome, iz svake grupe, mi ćemo izdvojiti
	onoga koji je bio najoholiji
	  prema Milosrdnome,
70	jer mi savršeno poznajemo
	koji zaslužuju da u njemu budu sprženi.</s>

<s>71	Nema među vama nikoga koji onamo neće biti sunovraćen:
	to je jedna odlučena odluka tvoga Gospodara.</s>

<s>72	Po tome ćemo mi spasiti one koji se boje Allaha
	a ostavićemo nepravedne da kleče.</s>

<s>73	Kad su naši Ajeti   njima pročitani,
	kao toliki drugi očigledni dokazi,
	nevjernici govore vjerujućima:
	« Koji je dakle iz dvije grupe
	koji uživa bolji boravak
	i bolju pratnju?»</s>

<s>74	Koliko smo mi uništili prije njih naraštaja
	koji su ih premašivali u Bogatstvima i u ljepoti?</s>

<s>75	Reci:
	« Neka Milosrdni produži malo
	Život onima koji su zabludjeli
	sve dok osmotre,
	bilo kaznu,
	bilo Sat koji im prijeti!»</s>

<s>Oni će dakle znati 
 Ko  je u gorem položaju
	i čije je oružje slabije.</s>

<s>76 Allah će učiniti da se uveća ispravnost
	onih koji slijede istiniti Smjer.</s>

<s>Dobra djela, nepropadiva,
	  dobijaju kod tvog Gospodara
	bolju nagradu i jedan bolji završetak.</s>

<s>77	Jesi li ti vidio
	onoga koji je nevjeran prema našim Znakovima?</s><s>On kaže:
	« Daće mi se sigurno
	dobara i djece».</s>

<s>78	Poznaje li on neodgonetljivu tajnu,
	ili pak:
	je li on zaključio savez s Milosrdnim?</s>

<s>79	Sasvim suprotno!</s><s>Mi bilježimo pisanim riječima sve što on kaže
	i za dugo vrijeme produžićemo njegovu kaznu.</s>

<s>80	Mi smo Nasljednik njegovih riječi
	a on će doći k nama, sam.</s>

<s>81	Oni su usvojili božanstva osim Allaha
	da bi od njih načinili jednu snagu za 
	  svoju vlastitu upotrebu.</s>

<s>82	Sasvim suprotno!</s><s>Ta božanstva zanijekaće obožavanja
	  koja su um upućivana
	i postaće ona n jihovi protivnici.</s>

<s>83	Ne vidiš li ti
	da smo mi bacili protiv nevjernika
	demone koji ih navode na zlo?</s>

<s>84	Ne hiti potući te ljude
	jer mi brojimo njihove dane.</s>

<s>85	Na dan kad ćemo mi sakupiti,
	  kao izabrane uzvanike,
	one koji se boje Milosrdnoga;
86	mi ćemo zločince gurnuti prema paklu
	kao što se jedno stado vodi na pojilište.</s><s>87	Jedini koji će imati koristi od posredovanja
	biće oni koji budu zaključili jedan savez
	s Milosrdnim.</s>

<s>88	Oni su rekli:
	« Milosrdni je sebi dodijelio sina!»</s>

<s>89	Vi nudite jednu gnusnu stvar!</s><s>90	Malo je nedostajalo da se nebesa ne sruše
	  zbog te riječi;
	da se zemlja ne otvori,
	i planine se ne stropoštaju!</s>

<s>91	Oni su dodijelili jednog sina Milosrdnome!</s><s>92	Ne pristoji Milosrdnome da sebi
	  daruje sina!</s>

<s>93	Svi oni koji su u nebesima i na zemlji
	predstavljaju se Milosrdnome
	kao jednostavne sluge.</s>

<s>94	On ih je pobrojao;
	on je njih dobro proračunao.</s>

<s>95	Svi će oni doći k njemu, jedan po jedan,
	na Dan Oživljavanja.</s>

<s>96	Da, milosrdni će dodijeliti svoju ljubav
	onima koji budu vjerovali
	i koji budu izvršavali dobra djela.</s>

<s>97	Mi smo Kur’an učinili 
	jednostavnim rasumjeti na tvom jeziku,
	da bi ti navijestio dobru vijest
	  onima koji se boje Allaha
	i da ti upozoriš neprijateljski narod.</s>

<s>98	Koliko naraštaja
	  smo mi uništili prije njih!</s><s>Vidiš li ti i jednog preživjelog između njih?</s><s>Čuješ li ti i najmanje gunđanje?</s>

